पाएं अपने शहर की ताज़ा ख़बरें और फ्री ई-पेपरडाउनलोड करें
काेराेना संक्रमण के बढ़ते खतरे व सरकार द्वारा शादियाें के लिए जारी की गई गाइड लाइन के बाद अधिकतर लाेग शादियां टाल रहे हैं। पिछले दिनाें जारी गाइड लाइन में सरकार ने शादी में मेहमानाें की संख्या काे 31 कर दिया है। जिनके घर शादियां तय थी, वे पंडिताें से कह रहे हैं कि रिश्तेदाराें व मेहमानाें काे नाराज नहीं कर सकते हैं। ऐसे में आप देवउठनी एकादशी व उसके बाद के सावे बताओ ताकि उस दाैरान बिना किसी प्रतिबंधाें के विवाह हाे सके।
नवसंवत्सर में 21 अप्रैल काे रामनवमी के अबूझ सावे के साथ शादियाें का सीजन शुरू हुआ था, जाे 20 जुलाई काे देवशयनी एकादशी तक चलेगा। 4 मई से 20 जुलाई तक करीब 37 सावे हैं। मई महीने में ही 4 से 31 तारीख के बीच करीब 14 सावे हैं। इनमें दाे अबूझ मुहूर्त 14 काे अक्षय तृतीया व 26 काे पीपल पूर्णिमा का सावा भी है। अगले महीने जून में करीब 13 व जुलाई में करीब 10 सावे हैं।
पिछले साल की तरह इस साल भी शादियाें पर काेराेना का साया पड़ता दिख रहा है। सरकार द्वारा शादियाें में मेहमानाें की संख्या घटाकर अब 31 कर दी है। इसके चलते जिन परिवाराें में इसी महीने शादी थी, उन्हाेंने देवउठनी एकादशी 14 नवंबर तक शादियां टालना शुरू कर दिया है। लाेगाें ने मई, जून व जुलाई में हाेने वाली शादियां अगले सावाें तक टालना शुरू कर दिया है।
महामारी के खतरे काे देखते हुए लाेग निकलवा रहे हैं देवउठनी एकादशी या उसके बाद के सावे
पं. राजेंद्र व्यास का कहना है कि मई में शादी की 15 बुकिंग थी। 7, 8, 14, 22, 23, 25 व 26 तक एक या दाे बुकिंग थी, लेकिन संक्रमण के चलते अब कैंसिल हाे गई है। अधिकांश लाेगाें का कहना है कि सरकार की गाइड लाइन के कारण अभी हम शादी नहीं करा रहे हैं। आप देवउठनी एकादशी या उसके बाद के सावे निकाल दाे ताकि उस पर विवाह कर सकें।
पं. कल्याण शर्मा का कहना है कि प्रतिष्ठा महोत्सव, यज्ञ आदि धार्मिक अनुष्ठान की तारीखें भी बढ़ा रहे हैं। उनका कहना है कि इस महीने काेटड़ी क्षेत्र में हाेने वाले एक प्राण प्रतिष्ठा महाेत्सव के साथ ही पंच कुंडात्मक यज्ञ काे भी फिलहाल आगे बढ़ाया है। साथ ही खतरे काे देखते हुए कई जगह वैशाख में हाेने वाले अनुष्ठान भी टाले गए हैं।
पं.अशाेक शर्मा का कहना है कि दो माह की 12 बुकिंग कैंसिल हाे गई। शादी वाहों का कहना है कि काेराेना संक्रमण के कारण मेहमान ही नहीं आएंगे ताे अभी शादी नहीं कर नवंबर में देवउठनी एकादशी या उसके बाद काेई सावा निकलवा कर विवाह करेंगे। मई में 7, 8, 13, 14, 15, 21, 22, 23, 24, 26, 29, 30 व 31 तारीख काे शादियाें के मुहूर्त है।
शादी टाली, बुकिंग भी की निरस्त...आसींद के ओमप्रकाश शर्मा ने बेटे अमित की 13 मई को प्रस्तावित शादी को स्थगित कर दिया। अमित आसाम में नवोदय विद्यालय में कार्यरत हैं,जाे शादी के लिए 2-4 दिन पहले अपने गांव आ गए लेकिन परिवार वालों से शादी को फिलहाल टालने के लिए कहा। जिसे परिवार व लड़की वालोें ने मानते हुए विवाह को टाल दिया है। दोनों पक्षोें ने कहा कि स्थिति सामान्य होगी तब शादी कराएंगे। शादी के लिए की गई बुकिंग भी निरस्त कर दी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn